Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: A foglalkoztatás elősegítéséről és a munkanélküliek ellátásáról szóló — többször módosított — 1991. évi IV. törvény 8. § (2) bekezdése alapján a Kormány naptári évenként foglalkoztatáspolitikai irányelveket ad ki a várható
Paragraph Index: 968

6. IRÁNYVONAL AZ ÉLETPÁLYÁT VÉGIGKÍSÉR Ő TOVÁBBKÉP- ZÉS LEHET ŐSÉGÉNEK MEGTEREMTÉSE A szakképzett és alkalmazkodóképes munkaerő számának növelése érdekében a tagállamok és a szociális partnerek törekedjenek arra, hogy — különösen az információs és kommunikációs technológiák területén — megteremtsék az egész életen át tartó tanulás lehetőségét, és tűzzenek ki konkrét célokat arra vonatkozóan, hogy abban minden évben egyre többen vegyenek részt. Az idősebb dolgozók bekerülésének megkönnyítése különösen fontos szempont. A magyar Kormány célja az egész életen át tartó tanulás lehetőségének megteremtése. Ennek különösen fontos területe az információs és kommunikációs technológiák társadalmi méretű elterjesztése, amellyel a fiatalok és a felnőttek önállóan is képesek tanulásukat segíteni. Célként fogalmazódik meg, hogy az elkövetkező egy-két év alatt a munkavállalóknál folyó képzések a jelenlegi létszám kétszeresét érjék el, valamint az, hogy a folyamatos képzés lehetősége állampolgári jogon legyen biztosítva. Indoklás Az emberi erőforrás-fejlesztés egyik kulcsproblémája, hogy a nemzetgazdaság számára állandóan rendelkezésre áll-e megfelelően szakképzett és alkalmazkodóképes munkaerő. Ennek biztosítása szükségessé teszi az oktatás és szakképzés folyamatossá tételét az egész életpályán, mivel a technikai-technológiai változás, fejlődés is folyamatos. A munkaerő képzése társadalmi méretben csak a munkanélküliek vonatkozásában mondható szervezettnek, számszerűen viszont csak a fiatalok képzésben való részvétele megfelelő arányú. A munkában lévők mindenkori felkészültsége esetlegesnek mondható, mivel csupán a gazdaság élenjáró vállalatainál van tudatos humánpolitika, illetve szervezett folyamatos képzés. Az ezen körbe tartozó vállalatok 2000/52. szám száma viszont ma csak körülbelül ötszázra tehető, és ezeknél dolgozik a foglalkoztatottak mintegy húsz százaléka. Korábbi intézkedések Az egész életen át tartó tanulás rendszerszerű alkalmazására kevés új intézkedés történt. A jogszabályok differenciáltan támogatják a képzési lehetőségek különböző formáit. A képzésben résztvevők arányát a munkaerő-állomány 10%-ára lehet becsülni, amely évente mintegy 400 ezer főt jelent, ebből 75—80 ezer fő iskolai rendszerű, 70—75 ezer fő a munkaügyi szervezet által támogatott, foglalkoztatási célú képzésben vesz részt. Egyenletes időbeli eloszlást feltételezve, ez 10 évenként egyszeri tovább- vagy átképzést jelent minden munkavállalónak, amely a mai technológiai fejlődés alapján már nem mondható megfelelőnek. Az elmúlt években kialakult a távoktatási központok országos, illetve regionális hálózata, amely főleg a felsőoktatás céljait szolgálja. Az információs és kommunikációs technológiák elterjesztését szolgálta az alap- és középfokú iskolák, illetve szakképző intézmények korszerű számítógépparkkal történő ellátása; a felnőttképzés területén pedig a regionális munkaerő-fejlesztő és -képző központokat már létesítésükkor korszerű számítástechnikával látták el. Ugyancsak korszerű informatikai bázissal rendelkezik néhány nagy felnőttképzési intézmény a számítástechnikai, a pénzügyiügyvitelellátói képzés területén. Az általános iskolai tanulmányaikat 1999. szeptember 1-jén megkezdő gyermekek esetében a tankötelezettség a korábbi 16 évről 18 évre emelkedett. A tankötelezettség kiterjesztése felmenő rendszerben történik. Ugyancsak ettől az időponttól kezdődően ingyenessé vált a nappali oktatás munkarendje szerinti oktatásban a második szakképesítésre való felkészülés, valamint ennek keretében a felzárkóztató oktatásban illetve a munkába álláshoz, életkezdéshez szükséges ismeretek átadásakor a gyakorlati képzéshez biztosított munkaruha, egyéni védőfelszerelés stb. A Kormány 2000-től törvénymódosítással lehetővé tette a gazdálkodó szervezetek szakképzési hozzájárulása egyharmadának a saját dolgozók képzésére való fordítását. Létrehozta a megyei szakképzési bizottság rendszerét, amelynek feladata az iskolarendszeren kívüli képzések koordinálása, illetve értékelése. Szükséges akciók A kijelölt célok érdekében szükséges: — az információs és kommunikációs technológiák további elterjesztése a közoktatási intézményekben az Irisz- SuliNet program keretében; — a távoktatási hálózat (konzultációs központok) bővítése a felnőttképzés további területeire; — a felnőttképzési törvény létrehozása és elfogadása — várhatóan 2001-ben —, amely megteremti az egész életen át tartó tanulás támogatásának feltételeit is, különös tekintettel az állampolgári jogon igénybe vehető, támogatott szakképzésre; — a munkahelyi képzés megfigyelése információs rendszerének kialakítása. Mutatók — A munkavállalók (népesség) képzettségének növekedése (2001. évi népszámlálás), nemenként. — A munkaerőpiaci képzésben résztvevők számának növekedése, nemenként.

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes